### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Værdi:

Forslaget vil skabe værdi for de mange unge, som dagligt benytter de tre institutioner og for kommende brugere. Derudover vil det skal værdi for de mange aarhusianere, for hvem det er vigtigt at bo i en levende og kulturproducerende by.

De tre institutioner har startet FLUKHX op, som er et samarbejde med fokus på at gøre [adresse] til en bedre by at være ung i samt skabe bedre forhold for de mange unge, kreative kultur skabere. Et vigtigt DNA i de tre institutioners arbejde er at øge unges aktive deltagelse i samfundet herunder i demokratiet.

Udfordring:

UKH står overfor et driftsunderskud fra og med 2022. Dette er specielt problematisk i forhold til UKHome (24 ungeboliger), der fordrer et vist bemandings- og aktivitetsniveau i UKH, for at projektet vil lykkes. UKHome er et samarbejdsprojekt mellem MSB og MKB.

Frontløberne har et tilskud fra [adresse], men størrelsen af tilskuddet står ikke mål med det aktivitetsniveau der efterspørges.

Institut for (X) modtager ikke et tilskud fra [adresse]. Der er et stort behov på Institut for (X) for at skaffe mere plads til brugernes projekter samt det kulturliv, som Godsbaneområdet er blevet kendt for nationalt såvel som internationalt. En yderligere tilgang af projekter og aktiviteter kræver et tilskud.

Baggrunden for forslaget:

I en by som [adresse], hvor 27% af borgerne er mellem 18 og 29 år, er der brug for steder og miljøer, hvor unge kan mødes og samles i sunde og trygge fællesskaber. Vi oplever der er en stigende gruppe unge, som mistrives og som er ensomme. [adresse] modtager som studie by mange unge tilflyttere fra resten af landet ligesom en stor del af byens unge er internationale unge. Det er vigtigt vi har velfungerende ungeinstitutioner – og miljøer, som har ressourcer til at række ud efter de unge, som ønsker og har brug for et andet fællesskab, end det der tilbydes i fx foreningslivet og på uddannelsesinstitutionerne.

Vi håber med dette forslag at vi nærmer os [adresse] kulturpolitik på unge området og giver et tiltrængt løft til det unge kulturelle vækstlag.

Perspektivering til Aarhusmål:

Forslaget kan perspektiveres til alle tre Aarhusmål som er:

[adresse] - en by for alle og med plads til alle

[adresse] – en by i bevægelse

[adresse] – en by med handlekraft og fællesskab

Frontløberne, UKH og Institut for (X) bidrager alle til at [adresse] er en levende og kulturproducerende by med plads til forskellighed, originalitet og kreativitet, en kreativitet der er brug for når [adresse] fx skal være CO2 neutral i 2030 eller når byen skal udvikle sig på en bæredygtig måde. De tre institutioner giver plads til at unge kan eksperimentere og prøve sig selv af i forhold til at kunne stå på egne ben. Der er tale om stærke fællesskaber som også har fokus på inklusion af de unge, som har brug for støtte og hjælp. Gennem fællesskaberne gøres den enkelte unge til medskaber af en dynamisk ungekultur, og oplever derigennem hvad det vil sige at være en aktiv medborger.